**Potvarkis**

**Dėl konkurso pasvalio lopšelio-darželio „žilvitis“ direktoriaus pareigoms eiti pretendentų atrankos komisijos sudarymo**

2023 m. gruodžio 12 d. Nr. MV-357

Pasvalys

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 7 punktu, įgyvendindamas Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“ (su visais aktualiais pakeitimais), 15, 18, 19 ir 26 punktus, atsižvelgdamas į Pasvalio rajono savivaldybės mero 2023 m. rugpjūčio 9 d. potvarkį Nr. MV-154 „Dėl viešo konkurso Pasvalio lopšelio-darželio „Žilvitis“ direktoriaus pareigoms eiti organizavimo“:

1. Sudarau konkurso Pasvalio lopšelio-darželio „Žilvitis“ (toliau – Darželis) direktoriaus pareigoms eiti pretendentų atrankos komisiją (toliau – komisija):

1.1. Paulius Petkevičius − Pasvalio rajono savivaldybės administracijos direktoriaus pavaduotojas, konkurso organizatoriaus atstovas, komisijos pirmininkas;

1.2. Miglė Kučinskienė – Pasvalio rajono savivaldybės administracijos Švietimo ir sporto skyriaus vyriausioji specialistė, konkurso organizatoriaus atstovė;

1.3. Inga Černiauskienė − Pasvalio lopšelio – darželio „Liepaitė“ direktorė, deleguota Lietuvos švietimo įstaigų atstovų asociacijos;

1.4. Gražina Baltrūnienė – Darželio spec. pedagogė, deleguota Darželio tarybos;

1.5. Rita Grimašauskienė – Darželio ikimokyklinio ir priešmokyklinio ugdymo vyr. mokytoja, deleguota Darželio tarybos;

1.6. Gitana Kruopienė – Pasvalio Svalios progimnazijos direktorė, Darželio socialinio partnerio atstovė;

1.7. Virginija Petrauskienė – Nacionalinės švietimo agentūros Kokybės vertinimo departamento Veiklos kokybės priežiūros vyriausioji specialistė, deleguota Švietimo, mokslo ir sporto ministerijos.

2. Skiriu komisijos sekretore Juridinio ir personalo skyriaus vyriausiąją specialistę Virginiją Gesevičienę.

 3. Pavedu konkursą Darželio direktoriaus pareigoms eiti organizuoti 2023 m. gruodžio 18 d. 10 val. Pasvalio rajono savivaldybės administracijos II a. posėdžių salėje, Vytauto Didžiojo a. 1, Pasvalys.

Potvarkis gali būti skundžiamas Pasvalio rajono savivaldybės merui (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.